Folketing
1999-12-15

Ministeriet har stor interesse i, at man gør en særlig indsats over for unge - hvad enten de er af anden etnisk oprindelse eller dansk - som begår kriminalitet eller er ude i noget mindre godt. Det er derfor, vi har nedsat et udvalg med otte ministre, og vi vil i januar 2000 komme nærmere ind på, hvad vi vil gøre videre frem. Jeg vil gerne til hr. Søren Søndergaards spørgsmål sige: Jo, jeg synes faktisk, det er meget uanstændigt. Men jeg har den opfattelse efter at have været her et par år, at Dansk Folkeparti meget gerne vil fremhæve ting, som ikke er særlig gode, når det angår de fremmede, men ofte glemmer det, når det gælder os selv. Mere vil jeg ikke svare på det spørgsmål.